**Töötoa kokkuvõte, HOP 2023**

Milline peaks olema progümnaasiumi õppe- ja töökorraldus? Mille poolest see erineb nn tavakooli hariduskorraldusest?

Kõige enam toodi aruteludes välja õpilastele valikurohkuse loomist läbi temporühmade, huvirühmade, projektõppe, individuaalsete õpiradade ning mitteformaalse ja formaalse õppe lõimimise. Teisalt rõhutati õpilaste ennastjuhtiva õpilase ja õpioskuste arendamise olulisust. Õpetajate puhul nähti uusi võimalusi koostööks ning vanusegrupile vastavat lähenemist tundide läbiviimisel ja ülesannete püstitamisel. Järgnevalt veel mõtteid progümnaasiumi õppe- ja töökorralduse kohta:

* Uue asutuse loomisel peab direktor olema varakult tööle võetud, et ta saaks piisavalt aega uue noortele suunatud organisatsioonikultuuri loomisega tegeleda
* Uue hoone puhul peaks arvestama, et oleks loodud kaasaegne õppekeskkond, kus on võimalused liigendusteks.
* Õpilase vaatest on oluline märksõna: kohanemine, tulles erinevatest koolidest ning luues uusi tutvusi ja suhteid, võib see olla noorte jaoks keeruline. Tegemist on keerulises arengueas lastega, seega on oluline toetada nende enesekindlust ja uude kooli sisseelamist. Idee 1.poolaasta õpioskuste kursused, sisseeldamine ja grupiprotsesside kohanemine.
* Mentorlussüsteem: nii õpilaste omavaheline mentorlus, kui pigem klassijuhatajate asemel nn grupimentorid. Või ka topelt klassijuhatajate süsteem ning ideaalis peaks klassijuhatajal olema kontakt oma klassiga ka aineõppes.
* Huvipõhised rühmad, mis toetavad õpilaste õpimotivatsiooni
* Rühmaõpe, projektõpe
* Ennastjuhtivaks õpilaseks ettevalmistus, st teadlikuks õppijaks kujundamine (suurem eesmärgistamine, eneseanalüüs), et see oleks juba sarnane riigigümnaasiumis põhimõtetega. Et nad oleks valmis tegema valikuid.
* Lähtudes sellest, mida me õppimise juures väärtustame, peaks muutuma ka põhikooli lõpueksamid
* Lapsevanemate nõustamine ja selgitamine, et nad mõistaks ennastjuhtiva õpilase kujundamise põhimõtteid ning ka hindamissüsteemi
* Sama aine õpetajaid on koolis oluliselt rohkem ning seega saab teha edukalt meeskonnatööd nii tundide ettevalmistamisel kui läbiviimisel; õpetajatel tekib täiskoormus
* Eeldab suuremat paindlikkust õppekavadelt ja õppematerjalidelt, rohkem individuaalseid õpiradu
* Tugisüsteemid peavad toetama, nt psühholoog
* Tulenevalt arenguetapist võib progümnaasiumile ka sobida hilisem koolipäeva algus
* Võimalus luua õppesuundi, pakkuda rohkem vabaaineid. Hetkel vabaaine ressurss ei ole väga suur. Formaalse ja mitteformaalse õppe linkimisest vabaneb ressurss
* Õpetaja peab olema hästi makstud.
* Rohkem väljastpoolt õpetajaid külalisloenguteks, rohkem võimalusi planeerida õpet mujal õppekohas
* Progümnaasiumi nimi viitab justkui sellele, et peaks järgnema gümnaasiumi valik, kuid kindlasti on oluline rõhutada, et ka kutsekool on valik. Idee nimetada vanem kooliaste.
* Mitteformaalse ja formaalse õppe lõiming- et pakkuda kooli ajal muid valikuid, kui mingi õppe saab läbitud õpilane juba mitteformaalse õppena.
* Hindamine tuleb läbi mõelda, kuidas see toetaks õppimist, suurem kaal enesehindamisel
* Millistel põhimõtetel klassid komplekteeritakse?
* Töökorralduses koostööd teha gümnaasiumiga, tundide pikkus ja päevakava võiks olla sarnane gümnaasiumile
* Pedagoogide mõtteviis- nad on nn noortejuhid. Millised noorsootöö elemendid on progümnaasiumis sees (tihtilugu noorsootöö ei jõua selle sihtgrupini). Noorsootöö ja huvihariduse kujundamine samale vanusegrupile
* Õpetajate kujundamine- keskendub kindlale eale.
* Sidusus peab olema nn siirdekoolist (1.-6. klass)
* Tunniplaani koostamine on keeruline, vaja on logistikuharidust
* Koolikord saab olla teistsugusem, rohkem vastutust õpilasele